ananddey/assamese-wiki-corpus huggingface dataset:
গায়ত্ৰী ইছাৰ কুমাৰ

গায়ত্ৰী ইছাৰ কুমাৰ ; জন্ম ২০ জুন ১৯৬২) ১৯৮৬ চনৰ ব্যাচৰ পৰা ভাৰতীয় বৈদেশিক সেৱাৰ অৱসৰপ্ৰাপ্ত বিষয়া। তেওঁৰ কাৰ্য্য কালৰ শেষৰ পদটো আছিল যুক্তৰাজ্যত ভাৰতৰ উচ্চায়ুক্ত হিচাপে। ইয়াৰ পূৰ্বে তেওঁ বেলজিয়াম, ইউৰোপীয় সংঘ আৰু লাক্সেমবাৰ্গত ৰাষ্ট্ৰদূত হিচাপে কাৰ্যনিৰ্বাহ কৰিছিল। পেৰিছত থকা ভাৰতীয় দূতাবাসত মিছনৰ উপ-মুখ্য, আৰু জেনেভাত ভাৰতৰ স্থায়ী মিছনৰ পৰামৰ্শদাতা হিচাপেও কাৰ্যনিৰ্বাহ কৰিছিল। লগতে দিল্লীৰ বৈদেশিক পৰিক্ৰমা মন্ত্ৰালয়তো কাৰ্যনিৰ্বাহ কৰিছিল।

প্ৰাৰম্ভিক জীৱন আৰু শিক্ষা

১৯৬২ চনৰ ২০ জুনত বাংগালুৰুত এটা পাঞ্জাবী পৰিয়ালত গায়ত্ৰী জন্মগ্ৰহণ কৰিছিল। ছফিয়া হাইস্কুলত প্ৰাথমিক শিক্ষা সমাপ্ত কৰি বঙ্গালোৰ বিশ্ববিদ্যালয়ৰ পৰা স্নাতক ডিগ্ৰী লাভ কৰে। তেওঁ স্নাতক পৰ্য্যায়ত
ইতিহাস, অৰ্থনীতি আৰু ৰাজনীতি বিজ্ঞান অধ্যয়ন কৰিছিল।

পেছাদাৰী কেৰিয়াৰ

১৯৮৬ চনৰ ব্যাচৰ বিষয়াৰ অংশ হিচাপে ভাৰতীয় বৈদেশিক সেৱাত যোগদান কৰে। ২০১২ চনত ভাৰতৰ ৰাষ্ট্ৰপতিৰ সামাজিক সচিবকে ধৰি কেইবাটাও ভূমিকাত কাৰ্যনিৰ্বাহ কৰাৰ পিছত গায়ত্ৰী কুমাৰক ২০১৭ চনৰ ১৪ জুনত বেলজিয়াম আৰু ইউৰোপীয় সংঘৰ ৰাষ্ট্ৰদূত হিচাপে নিযুক্তি দিয়া হয়। পূৰ্বৰ ৰুচি ঘানাশ্যামৰ অৱসৰৰ পিছত কুমাৰ ২০২০ চনৰ জুন মাহত লণ্ডনত উচ্চায়ুক্ত হিচাপে দায়িত্ব গ্ৰহণ কৰে।উচ্চ আয়ুক্ত হিচাপে, তেওঁ ব্ৰেক্সিটৰ পিছত ভাৰত-আমেৰিকা যুক্তৰাজ্যৰ সম্পৰ্ক আৰু বাণিজ্য গভীৰ কৰিবলৈ বিশেষ প্ৰাধান্য গ্ৰহণ কৰিছিল।

তথ্য সূত্ৰ
পখ্টা

|
পখ্টা দক্ষিণ এছিয়াৰ উত্তৰ সীমান্ত অঞ্চলত বাস কৰা এটা প্ৰাচীন বৈদিক ভাৰত-আৰ্য জনগোষ্ঠী আছিল। আধুনিক পাখতুন লোকসকলৰ অন্যতম সম্ভাৱ্য পূৰ্বপুৰুষ বুলি গণ্য কৰা হয়।

তথ্যসূত্ৰ

শ্ৰেণী:জনগোষ্ঠী
বৰমা মহাবিদ্যালয়

বৰমা মহাবিদ্যালয়' অসমৰ বাক্সা জিলাৰ বৰমা অঞ্চলৰ অন্যতম পুৰণি উচ্চ শিক্ষাৰ প্ৰতিষ্ঠান। মহাবিদ্যালয়খন বড়োলেণ্ড বিশ্ববিদ্যালয়ৰ সৈতে সংযুক্ত।

শৈক্ষিক বিষয়

উচ্চতৰ মাধ্যমিক

বিজ্ঞান শাখা, কলা শাখা

বিজ্ঞান শাখাত স্নাতক বিষয়

পদাৰ্থ বিজ্ঞান
ৰসায়ন বিজ্ঞান
গণিত
প্ৰাণীবিজ্ঞান
উদ্ভিদ বিজ্ঞান

কলা শাখাত স্নাতক বিষয়

বড়ো ভাষা
অসমীয়া ভাষা
ইংৰাজী ভাষা
দৰ্শন
অৰ্থনীতি
ইতিহাস
ৰাজনীতি বিজ্ঞান

স্নাতকোত্তৰ বিষয়(দূৰ শিক্ষা)

অসমীয়া
বড়ো
ইংৰাজী
ইতিহাস
অৰ্থনীতি
দৰ্শন
গণিত
বাণিজ্য

স্বীকৃতি

২০১৬ চনত মহাবিদ্যালয়খনক ৰাষ্ট্ৰীয় মূল্যায়ন আৰু স্বীকৃতি পৰিষদ(NAAC) ৰ দ্বাৰা বি+ গ্ৰেড প্ৰদান কৰা হৈছে। মহাবিদ্যালয়খনক বিশ্ববিদ্যালয় অনুদান আয়োগৰ দ্বাৰাও স্বীকৃতি দিয়া হৈছে॥

তথ্যসূত্ৰ

শ্ৰেণী:অসমৰ মহাবিদ্যালয়সমূহ
১৭ ছেপ্টেম্বৰ

এইদিনটোত ঘটা কেইটামান উল্লেখযোগ্য ঘটনা:

ঘটনাৱলী

১৯৪৯ - ডি এম কে (DMK) বা দ্ৰাবিড় মুন্নেত্ৰ কাজগম (Dravida Munnetra Kazhagam) নামৰ ৰাজনৈতিক দলটো তামিলনাডুত প্ৰতিষ্ঠা হয়।
১৯৮২ - ভাৰত আৰু শ্ৰীলংকাৰ মাজত প্ৰথমখন টেষ্ট ক্ৰিকেট খেল চেন্নাইৰ এম চিদাম্বৰম ষ্টেডিয়ামত আৰম্ভ হৈছিল।

জন্ম

১৭৪৩ - মাৰ্কি ডে কণ্ড'ৰচেট (Marquis de Condorcet), ফৰাচী দাৰ্শনিক আৰু গণিতজ্ঞ। (মৃঃ ২৯ মাৰ্চ, ১৭৯৪)
১৮২৬ - বাৰ্নহাৰ্ড ৰিমান, জাৰ্মান গণিতজ্ঞ।
১৮৫৭ - কনষ্টেণ্টিন চিঅ'লকভস্কি (Konstantin Tsiolkovsky), ৰাছিয়াৰ ৰকেট বিজ্ঞানী।
১৮৭৯ - পেৰিয়াৰ ই ভি ৰামস্বামী, সমাজকৰ্মী আৰু ৰাজনেতা, দ্ৰাবিড় আন্দোলনৰ পিতৃ পুৰুষ।
১৯১৫ - মকবুল ফিদা হুছেইন, ভাৰতৰ জনপ্ৰিয় চিত্ৰশিল্পী। (জন্মঃ ৯ জুন, ২০১১)
১৯৩৭ - কেশদা মহন্ত, অসমীয়া লেখিকা, গৱেষক আৰু সমালোচক।
১৯৫০ - নৰেন্দ্ৰ মোদী, ভাৰতৰ প্ৰধানমন্ত্ৰী আৰু গুজৰাটৰ প্ৰাক্তন মুখ্য়মন্ত্ৰী।
১৯৫১ - চাৰু গোহাঁই, অসমৰ কণ্ঠশিল্পী।
১৯৮৬ - ৰবিচন্দ্ৰন অশ্বিন, ভাৰতীয় ক্ৰিকেট খেলুৱৈ।

মৃত্যু

১৬৬৫ - ফিলিপ চতুৰ্থ, ফ্ৰান্সৰ ৰজা।
১৮৩৬ - এণ্টইন ল'ৰেণ্ট ডে জচিউ (Antoine Laurent de Jussieu), ফৰাচী উদ্ভিদ বিজ্ঞানী।
১৮৭৭ - হেনৰী ফক্স টেলব'ট (Henry Fox Talbot), ইংৰাজ বিজ্ঞানী আৰু উদ্ভাৱক, চিত্ৰগ্ৰহণৰ (photography) বাটকটীয়া।
১৯৩৬ - হেনৰী লুই লে চেটেলিয়াৰ (Henry Louis Le Chatelier), ফৰাচী ৰসায়ন বিজ্ঞানী।
১৯৪৫ - চাৰ্লছ স্পিয়েৰমেন (Charles Spearman), ইংৰাজ মনোবিজ্ঞানী।
১৯৯৪ - কাৰ্ল প'পাৰ (Karl Popper), আমেৰিকান-ব্ৰিটিছ দাৰ্শনিক।
২০১৮ - আন্না ৰাজম মলহোত্ৰা, ভাৰতীয় প্ৰশাসনিক সেৱাত যোগদান কৰা প্ৰথম গৰাকী মহিলা। (জন্ম: ১৯২৭)।
২০২১ - থানু পদ্মনাভন, ভাৰতীয় তাত্ত্বিক পদাৰ্থবিজ্ঞানী আৰু ব্ৰহ্মাণ্ডতত্ত্ববিদ। (জন্ম: ১০ মাৰ্চ, ১৯৫৭)

দিৱস

শিক্ষক দিৱস (হণ্ডোৰাছ)।

বাহ্যিক সংযোগ

বিবিচি: এই দিনটোত ঘটা কেইটামান উল্লেখযোগ্য ঘটনা

শ্ৰেণী:ছেপ্টেম্বৰ
শ্ৰেণী:ইংৰাজী বৰ্ষপঞ্জীৰ দিন
শ্ৰেণী:ইংৰাজী বৰ্ষপঞ্জীৰ দিন

তথ্য়সূত্ৰ
গাৱেণ্ডা

গাৱেণ্ডা (পোলিছ: Gawęda) হ’ল পোলেণ্ডৰ মৌখিক লোককথাৰ এক ধাৰা। লগতে ই এক মহাকাব্যিক সাহিত্যিক ধাৰা যিবোৰ মৌখিক কাহিনীৰ শৈলীত ৰচনা কৰা হয়। ই পোলেণ্ডৰ ঘৰুৱা পৰম্পৰাৰ সৈতে জড়িত আৰু প্ৰায়ে হাস্যৰস, আৱেগ, ব্যংগ আৰু ঐতিহাসিক উপাদানৰ সংমিশ্ৰণ ঘটোৱা গদ্য বা পদ্যৰ আখ্যান। শব্দটোৰ আক্ষৰিক অৰ্থ হ’ল "কথা-বতৰা", "আড্ডা" বা "পুৰণি লোককথা"। ইয়াৰ বিশেষ বৈশিষ্ট্যসমূহ হ’ল কথিত ভাষাৰ ব্যৱহাৰ, আকাৰহীনতা, স্বতঃস্ফূৰ্ততা আৰু কালক্ৰমিক ক্ৰমৰ পৰিৱৰ্তে সংগতিপূৰ্ণ সংযোগ। কেতিয়াবা ইয়াত গীতৰো সন্নিৱিষ্ট কৰা হয়।

উৎপত্তি আৰু বৈশিষ্ট্য

প্ৰথমে গাৱেণ্ডা আছিল পোলেণ্ডৰ মৌখিক লোককথাৰ এটা ধাৰা। এই আখ্যানক এক সমগ্ৰ ৰূপত সংযোগ কৰা মূল উপাদানটো হ’ল কথক। কথকজনে প্ৰকৃত পৰিঘটনাৰ বৰ্ণনাৰ লগতে কাল্পনিক, অলৌকিক, লোক অন্ধবিশ্বাস, উৰাবাতৰি আৰু কিংবদন্তিৰো সন্নিৱিষ্ট কৰে। মেলচিয়ৰ ৱানকুইচাক ২০ শতিকাৰ গাৱেণ্ডা শৈলীৰ এজন অন্যতম প্ৰতিনিধি হিচাপে গণ্য কৰা হয়, যাৰ আত্মজীৱনীমূলক উপন্যাস Tędy i owędy ইয়াৰ এক উৎকৃষ্ট উদাহৰণ।

গাৱেণ্ডা শ্লাচেস্কা

উনবিংশ শতিকাৰ প্ৰথমাৰ্ধত পোলেণ্ডৰ ৰোমাণ্টিক যুগত "শ্লাকটা গাৱেণ্ডা" (gawęda szlachecka) নামৰ সাহিত্যিক ধাৰাটোৰ বিকাশ ঘটিছিল। ইয়াত সম্ভ্ৰান্ত শ্ৰেণীৰ জীৱন আৰু আচাৰ-আচৰণৰ কথা বৰ্ণনা কৰা হৈছিল আৰু চাৰ্মেচিয়ান মূল্যবোধক প্ৰতিষ্ঠা কৰা হৈছিল। এই ধাৰাটোৰ অগ্ৰণী লেখক আছিল হেনৰিক জেউস্কি (Pamiątki Soplicy—চপ্লিচাৰ স্মৃতিগ্ৰন্থ, ১৮৩৯–৪১)। এই ধাৰাৰ আন আন লেখকসকলৰ ভিতৰত আছিল কে. গাছিনস্কি, ৱ্লাডিছল' চাইৰোকোমলা, ৱিনচেণ্টি পল, এ. গৰ্চিনস্কি, কে.ডব্লিউ. ৱোজচিক্কি আৰু ইগনেচি চোডকো।

আডাম মিকিউইচ (Pan Tadeusz), জুলিয়াছ স্লোভাকি আৰু হেনৰিক চিয়েনকিউইচৰ ত্ৰিলজী আদিৰ ৰচনাতো গাৱেণ্ডাৰ উপাদান পোৱা যায়। পোলেণ্ডৰ ঐতিহাসিক উপন্যাসৰ বিকাশত শ্লাকটা গাৱেণ্ডাই এক ডাঙৰ ভূমিকা পালন কৰিছিল।

লগতে চাওক

চাগা (Saga)
স্কাজ (ৰাছিয়ান মৌখিক পৰম্পৰা)

টোকা

তথ্যসূত্ৰ

"Gawęda," Encyklopedia Powszechna PWN (PWN Universal Encyclopedia), ৱাৰ্ছ, Państwowe Wydawnictwo Naukowe, vol. 2, 1974, p.  26.
"Gawęda," Encyklopedia Polski (Encyclopedia of Poland), ক্ৰাক’, Wydawnictwo Ryszard Kluszczyński, 1996, , p.  175.

অধিক পঢ়ক

Krzysztof STĘPNIK, "Drobne formy narracyjne w literaturze krajowej (przyczynek genologiczny do gawędy wierszowanej)",Annales Universitatis Mariae Curie-Skłodowska. Sectio F, Humaniora VOL. XXXI, 14, 1976, 257–270
Kardyni-Pelikánová, Krystyna, Wykorzystanie narracji oralnej ("gawęda", "hospodská historka") w kształtowaniu nowoczesnej prozy w polskiej i czeskiej literaturze, Sborník prací Filozofické fakulty brněnské univerzity. D, Řada literárněvědná. 1991, vol. 40, iss. D38, pp.  63–72

শ্ৰেণী:পোলেণ্ড
শ্ৰেণী:লোককথা
নেলী মুগো

নেলী মুগো কেনিয়াৰ এগৰাকী প্ৰসূতি বিশেষজ্ঞ, স্ত্ৰীৰোগ বিশেষজ্ঞ আৰু এইচ আই ভি আৰু ছাৰ্ভাইকেল কেন্সাৰ প্ৰতিৰোধ গৱেষণাৰ সৈতে জড়িত বিজ্ঞানী। তেওঁ ৱাশ্বিংটন বিশ্ববিদ্যালয়ৰ গ্ল'বেল হেল্থ আৰু কেনিয়া মেডিকেল ৰিচাৰ্চ ইনষ্টিটিউটৰ ক্লিনিকেল ৰিচাৰ্চ চেণ্টাৰৰ গৱেষণা সহযোগী অধ্যাপিকা। আফ্ৰিকান একাডেমী অৱ চাইন্সৰ সদস্যও। ২০২১ চনত মুগো গীতা ৰামজী বঁটাৰ উদ্বোধনী প্ৰাপক হয়।

প্ৰাথমিক জীৱন আৰু শিক্ষা

আঠটা সন্তানৰ ভিতৰত মুগো আছিল অন্যতম। ১৯৮১ চনত নাইৰোবি বিশ্ববিদ্যালয়ত চিকিৎসা প্ৰশিক্ষণ আৰম্ভ কৰে,

কেৰিয়াৰ

মুগোৱে স্ত্ৰীৰোগ বিশেষজ্ঞ আৰু মহামাৰী বিশেষজ্ঞ হিচাপে প্ৰশিক্ষণ লৈছিল। প্ৰথমতে তেওঁ গ্ৰাম্য চিকিৎসালয়ত নিজৰ কেৰিয়াৰ আৰম্ভ কৰে, আৰু পিছলৈ পুমৱানি প্ৰসূতি চিকিৎসালয়ত। আৰু কেনিয়াৰ ৰাষ্ট্ৰীয় এইডছ আৰু এছটিআই নিয়ন্ত্ৰণ কাৰ্যসূচীৰ বাবে PrEP নিৰ্দেশনা পুনৰ লিখা এখন সমিতিৰ অংশ আছিল। আৰু আন্তঃৰাষ্ট্ৰীয় পেপিলোমা ভাইৰাছ ছ'চাইটিৰ শিক্ষা সমিতিৰ সদস্যও।

২০২১ চনত মুগো এইচ আই ভি প্ৰতিৰোধৰ ক্ষেত্ৰত আগশাৰীৰ মহিলা বিজ্ঞানীসকলৰ বাবে গীতা ৰামজী বঁটাৰ উদ্বোধনী প্ৰাপক হয়।

গৱেষণা

মুগো এগৰাকী প্ৰজনন স্বাস্থ্য বিশেষজ্ঞ যিয়ে এছটিআইৰ ওপৰত কৰা গৱেষণাৰ বাবে পৰিচিত, বিশেষকৈ এইচ আই ভি আৰু ছাৰ্ভাইকেল কেন্সাৰ প্ৰতিৰোধৰ ক্ষেত্ৰত। যৌনকৰ্মীসকলৰ মাজত এইচ পি ভিৰ অধ্যয়ন চলাইছে, আৰু এইচ পি ভি ভেকচিন পৰীক্ষাৰ সৈতে জড়িত হৈ আছে।

মুগো পাৰ্টনাৰ পি আৰ ই পি অধ্যয়নৰ অংশ হিচাপে প্ৰি-এক্সপ'জাৰ প্ৰফিলেক্সিছ অধ্যয়নৰ সৈতে জড়িত আছিল, যাৰ লক্ষ্য আছিল চেৰ'ডিচকৰ্ডেণ্ট দম্পতীৰ মাজত এইচ আই ভি প্ৰতিৰোধ উন্নত কৰা। তাৰ পিছত তেওঁ PrEP ৰূপায়ণসমূহ অধিক ৰূপায়ণ আৰু মূল্যায়নৰ বাবে কাৰ্যসূচীসমূহৰ সৈতে জড়িত হৈ পৰে, লগতে এইচ আই ভি স্ব-পৰীক্ষা পদ্ধতিৰ বাবে ক্লিনিকেল পৰীক্ষা। মুগো গৰ্ভনিৰোধক ব্যৱহাৰ কৰাৰ সময়ত এইচ আই ভি ভাইৰাছ হোৱাৰ আশংকা মূল্যায়ন কৰা ইভিডেন্স ফৰ কনট্ৰেচেপটিভ অপচনছ এণ্ড এইচ আই ভি আউটকমছ (ECHO) পৰীক্ষাৰ পৰিচালনা সমিতিৰ সদস্যও আছিল।

তথ্যসূত্ৰ

শ্ৰেণী:চিকিৎসাবিদ
দীপানী ছিলভা

দীপানী ছিলভা (সিংহল: දීපානි සිල්වා), যাৰ আন এটা নাম হৈছে দীপানী ডি ছিলভা (সিংহল: දීපානි ධී සිල්වා), এগৰাকী শ্ৰীলংকান জনপ্ৰিয় প্ৰবীণ চলচ্চিত্ৰ আৰু টেলিড্ৰামা অভিনেত্ৰী। কেইবাখনো বাটৰ নাট আৰু নাটকত অভিনয় কৰাৰ পাছত তেওঁ চলচ্চিত্ৰ জগতত প্ৰৱেশ কৰে। ২০১৮ চনৰ ২৮ মে'ত বান্দৰাগামাত সংঘটিত এটা দুৰ্ঘটনাৰ লগত জড়িত থকাৰ অভিযোগত দীপানী ছিলভাক গ্ৰেপ্তাৰ কৰা হৈছিল আৰু পিছলৈ জামিনত মুকলি কৰি দিয়া হৈছিল।

জীৱনী

দীপানী ছিলভা তেওঁৰ পৰিয়ালৰ একমাত্ৰ চলচ্চিত্ৰ শিল্পী। তেওঁৰ পিতৃ ডি. পিটাৰ ছিলভা এজন ট্ৰেড ইউনিয়ন নেতা আছিল। তেওঁ কলম্বোত অৱস্থিত বুদ্ধিষ্ট লেডীজ কলেজৰপৰা উচ্চ শিক্ষা সমাপ্ত কৰে।

কেৰিয়াৰ

১৯৭৫ চনত বাটৰ নাটত অভিনয় কৰি তেওঁ অভিনয় জীৱন আৰম্ভ কৰিছিল। অভিনয় শিকিবলৈ দীপানীয়ে প্ৰবীণ নাট্য অভিনেতা ধম্ম জাগোডাৰ নাট্য বিদ্যালয় 'লায়নেল ৱেণ্ড কাল কেন্দ্ৰ ৰংগ শিল্প শালিকা'ত যোগদান কৰে, যিখন ধম্ম জাগোডাই শ্ৰীলংকাৰ প্ৰথমখন নাট্য বিদ্যালয় হিচাপে উদ্বোধন কৰিছিল। তেওঁ ৰংগ শিল্প শালিকাত প্ৰয়াত গামিনী হাথথোতুৱেগামাৰ ওচৰত অভিনয় শিকিছিল, যিজনক আজিও শ্ৰীলংকাৰ বাটৰ নাটৰ পিতৃ বুলি গণ্য কৰা হয়।

তথ্যসূত্ৰ

বাহ্যিক সংযোগ

শ্ৰেণী:শ্ৰীলংকাৰ চলচ্চিত্ৰ অভিনেত্ৰী
ববী ফিশ্বাৰ

[[]]
ৰবাৰ্ট জেমছ "ববী" ফিশ্বাৰ (মাৰ্চ ৯, ১৯৪৩ – জানুৱাৰী ১৭, ২০০৮) আছিল এজন আমেৰিকাত জন্মগ্ৰহণ কৰা দবা গ্ৰেণ্ডমাষ্টাৰ। পিছলৈ তেওঁ আমেৰিকান নাগৰিকত্ব ত্যাগ কৰি ২০০৫ চনৰ মাৰ্চ মাহত আইচলেণ্ডৰ নাগৰিক হয়। তেওঁ ১৯৭২ চনৰ পৰা ১৯৭৫ চনলৈ বিশ্ব দবা চেম্পিয়ন আছিল।
nail|অৱস্থানগতভাৱে শক্তিশালী খেলৰ পৰা কৌশলসমূহ স্বতঃস্ফূৰ্তভাৱে উদ্ভৱ হয।
nail|মই তেওঁলৈ ভয় নকৰোঁ, তেওঁ মোলৈ ভয় কৰে।
[[]]
nail|মোক কেৱল ‘দবা প্ৰতিভা’ বুলি কোৱাটোত মই আপত্তি জনাওঁ, কাৰণ মই নিজকে এক সৰ্বাঙ্গীন প্ৰতিভা বুলি ভাবোঁ—যিজনে মাত্ৰ দবা খেলে। এই দুয়োটা কথা যথেষ্ট ভিন্ন।

উক্তি

১৯৬০ দশক

মোৰ মতে, কিংছ গেম্বিট সম্পূৰ্ণভাৱে বিধ্বস্ত। ই পৰাজয় নিশ্চিত কৰে।
এ বাষ্ট টু দি কিংছ গেম্বিট (১৯৬০)

বগা খেলুৱৈয়ে সদায় আনধৰণে খেলিব পাৰে, কিন্তু তেনে কৰিলে তেওঁ কেৱল আনধৰণেৰে হাৰে।
কিংছ গেম্বিটৰ বিপৰীতে তেওঁৰ নিজৰ নামত থকা প্ৰতিৰক্ষাৰ বিষয়ে।এ বাষ্ট টু দি কিংছ গেম্বিট (১৯৬০)

তেওঁলোকে মনোযোগ কেন্দ্ৰীভূত কৰিব নোৱাৰে, তেওঁলোকৰ সহনশীলতা নাই, আৰু তেওঁলোক সৃজনশীলো নহয়। তেওঁলোক সকলোৱেই মাছৰ দৰে।
১৯৬১ চনত মহিলা দবা খেলুৱৈসকলৰ বিষয়ে মন্তব্য কৰি, দি গাৰ্ডিয়ান (২২ এপ্ৰিল ২০০৭)-ত উদ্ধৃত

Category:গ্ৰেণ্ডমাষ্টাৰ

Category:১৯৪৩চনত জন্ম
Category:২০০৮ চনত মৃত্যু

Category:বিশ্ব দবা চেম্পিয়ন
ছাইৰা নাছীম

ছাইৰা নাছীম (ইংৰাজী: Saira Naseem) বা ছাহিৰা নাছীম (ইংৰাজী: Sahira Naseem) এগৰাকী পাকিস্তানী গায়িকা৷ তেওঁ নব্বৈৰ দশকৰ পাকিস্তানী চলচ্চিত্ৰ উদ্যোগ বা ললীউডৰ নেপথ্য গায়িকা আছিল। তেওঁ চাৰি বাৰ শ্ৰেষ্ঠ নেপথ্য গায়কৰ নিগাৰ বঁটা লাভ কৰিছিল।

বঁটা আৰু স্বীকৃতি

বৰ্ষ বঁটা শ্ৰেণী ফলাফল প্ৰদানকাৰী তথ্যসূত্ৰ
১৯৯৫ নিগাৰ বঁটা শ্ৰেষ্ঠ নেপথ্য গায়িকা জংগল কা কানুন (ছবি)
১৯৯৬ নিগাৰ বঁটা শ্ৰেষ্ঠ নেপথ্য গায়িকা (ছাজিয়া মজনুৰ সৈতে) চৌৰ মছায়ে ছৌৰ (ছবি)

তথ্য সংগ্ৰহ

শ্ৰেণী:পাকিস্তানৰ কণ্ঠশিল্পী
জৰ্জ ৱেষ্টিংহাউছ

জৰ্জ ৱেষ্টিংহাউছ কনিষ্ঠ (George Westinghouse Jr.) (৬ অক্টোবৰ, ১৮৪৬- ১২ মাৰ্চ, ১৯১৪) আছিল এগৰাকী আমেৰিকান উদ্যোগী আৰু অভিযন্তা; যাক বিদ্যুৎ শক্তি উদ্যোগৰ এগৰাকী অগ্ৰদূত বুলি অভিহিত কৰা হয়৷ তেওঁ ৰেলৱে বায়ু ব্ৰেকৰ সৃষ্টি কৰিছিল৷ মাত্ৰ ১৯ বছৰ বয়সতে তেওঁ প্ৰথমটো পেটেণ্ট (Patent) লাভ কৰিছিল৷ ১৮৮০ৰ দশকৰ আৰম্ভণিৰ কালছোৱাত ৱেষ্টিংহাউছে বিদ্যুৎ শক্তিৰ বিতৰণৰ ক্ষেত্ৰখনত পৰিৱৰ্তী প্ৰৱাহে সূচনা কৰিব পৰা সম্ভাৱনাপূৰ্ণ সফলতাৰ কথা অনুধাৱন কৰিছিল আৰু তাৰবাবে তেখেতে নিজৰ সমস্ত সমল আৰু চিন্তা এই উদ্যোগটো গঢ়ি তুলিবলৈ ব্যৱহাৰ কৰিছিল৷ ইয়াৰ ফলত তেওঁ থমাছ আলভা এডিছনৰ লগত প্ৰত্যক্ষ প্ৰতিযোগিতাত লিপ্ত হৈছিল, কাৰণ এডিছনে বিদ্যুৎ বিতৰণৰ বাবে একমুখী প্ৰৱাহৰহে পোষকতা কৰিছিল৷ ১৯১১ চনত ৱেষ্টিংহাউছে আমেৰিকান ইনষ্টিটিউট্ অৱ ইলেকট্ৰিকেল ইঞ্জিনিয়াৰ্ছ (AIEE) ৰ পৰা এডিছন পদক লাভ কৰিছিল৷ পৰিৱৰ্তী প্ৰৱাহৰ বিকাশৰ লগত জড়িত হোৱাৰ বুদ্ধিদীপ্ত সাফল্যৰ বাবে তেওঁক এই সন্মান আগবঢ়োৱা হৈছিল৷

প্ৰাৰম্ভিক জীৱন

নিউ ইয়ৰ্কৰ চেণ্ট্ৰেল ব্ৰীজত ১৮৪৬ চনত জৰ্জ ৱেষ্টিংহাউছৰ জন্ম হৈছিল৷ তেওঁৰ পিতৃ আছিল জৰ্জ ৱেষ্টিংহাউছ জ্যেষ্ঠ আৰু মাতৃ আছিল এমেলিন (ভেডাৰ)৷ দেউতাকৰ এখন যন্ত্ৰৰ দোকান আছিল৷তেখেতৰ পূৰ্বপুৰুষসকল জাৰ্মানীৰ ৱেষ্টফেলিয়াৰ পৰা আহিছিল৷ তেওঁলোকে প্ৰথমতে ইংলেণ্ডত প্ৰৱেশ কৰিছিল আৰু পৰৱৰ্তী সময়ত আমেৰিকালৈ প্ৰব্ৰজন কৰিছিল৷ তেওঁলোকৰ উপাধিটো ৱেষ্টিংহাউছেন (Westinghausen)ৰ পৰা ইংৰাজীকৃত কৰা হৈছিল৷ যুৱ অৱস্থাৰ পৰাই, ৱেষ্টিংহাউছে যন্ত্ৰপাতি আৰু ব্যৱসায়ত প্ৰতিভাৰ স্বাক্ষৰ দাঙি ধৰিছিল৷ পোন্ধৰ বছৰ বয়সত, আমেৰিকাৰ গৃহযুদ্ধৰ সূচনা হোৱাৰ পৰত, ৱেষ্টিংহাউছ নিউ ইয়ৰ্ক ৰাষ্ট্ৰীয় প্ৰতিৰক্ষা বাহিনীত তালিকাভুক্ত হয়৷ পিতৃ-মাতৃয়ে অনুৰোধ কৰাৰ পাছতহে ৱেষ্টিংহাউছে ঘৰলৈ ওভতি আহে৷ ১৮৬৩ চনৰ এপ্ৰিলত, ৱেষ্টিংহাউছে পুনৰ প্ৰতিৰক্ষা বাহিনীত যোগদান কৰিবলৈ পিতৃ-মাতৃক খাটনি ধৰে৷ পৰিণতিস্বৰূপে এইবাৰ ৱেষ্টিংহাউছে ১৬তম নিউ ইয়ৰ্ক অশ্বাৰোহী বাহিনীৰ M কোম্পানীত যোগদান কৰে আৰু কৰ্পৰেল পৰ্যায়লৈকে পদোন্নতি লাভ কৰে৷ ১৮৬৪ চনৰ ডিচেম্বৰ মাহত, তেওঁ সেনাবাহিনীৰ পৰা পদত্যাগ কৰে আৰু আমেৰিকা যুক্তৰাষ্ট্ৰীয় নৌসেনাত যোগদান কৰে৷ তাত তেখেতে USS Muscootaৰ কামানবাহী নাঁৱত তৃতীয় সহকাৰী অভিযন্তা হিচাপে কৰ্মনিৰ্বাহ কৰে আৰু যুদ্ধৰ শেষলৈকে নিজৰ দায়িত্ব পালন কৰে৷ ১৮৬৫ চনৰ আগষ্টত, সামৰিক সেৱাৰ পৰা অব্যাহতি লৈ তেওঁ নিউ ইয়ৰ্কৰ ছেনেকডাটিত থকা পৰিয়ালৰ মাজলৈ উভতি আহে আৰু ইউনিয়ন কলেজত নামভৰ্তি কৰে৷ কিন্তু পাঠ্যক্ৰমৰ প্ৰতি তেওঁ আকৰ্ষণ হেৰুৱায় আৰু প্ৰথম বৰ্ষতে শিক্ষানুষ্ঠানৰ পৰা ওলাই আহে৷

ৱেষ্টিংহাউছে প্ৰথমটো উদ্ভাৱন মাত্ৰ ১৯ বছৰ বয়সতে সম্পন্ন কৰে৷ সেইটো আছিল এটা ঘূৰ্ণীয়মান বাষ্প ইঞ্জিন (rotary steam engine) তেওঁ "ৱেষ্টিংহাউছ ফাৰ্ম ইঞ্জিন"টোও বিকশিত কৰে৷ ২১ বছৰ বয়সত, তেওঁ এটা "কাৰ ৰিপ্লেচাৰ" (car replacer) সাজে-যাৰদ্বাৰা পথচ্যুত হোৱা ৰে'ল-বাহনক নিৰ্দেশিত কৰিব পৰা যাব৷ ইয়াৰ লগতে তেওঁ এটা reversible frog সাজি উলিয়ায়৷ ই হৈছে ৰেলপথ ছুইছৰ লগত ব্যৱহাৰ হোৱা একধৰণৰ যন্ত্ৰ, যিয়ে এখন ৰে'লক দুটা ৰে'লপথৰ মাজৰ যিকোনো এটাৰে চলাত সহায় কৰে৷

তথ্য সংগ্ৰহ

শ্ৰেণী: উদ্ভাৱক
শ্ৰেণী: আমেৰিকা যুক্তৰাষ্ট্ৰৰ ব্যক্তি
শ্ৰেণী: বৈদ্যুতিক ক্ষেত্ৰৰ লগত জড়িত ব্যক্তি
শ্ৰেণী: বৈদ্যুতিক শক্তি
শ্ৰেণী: ব্যৱসায়ী
শ্ৰেণী: মৃত ব্যক্তি
আদিবাসী (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। আদিবাসী শব্দটোৱে নিম্নলিখিত প্ৰবন্ধবোৰ সূচাব পাৰে:
সাধাৰণ ধাৰণা:
খিলঞ্জীয়া লোক বা আদিবাসী লোক বা ভূমিপুত্ৰ: কোনো অঞ্চলৰ প্ৰথম বাসিন্দা অথবা প্ৰথম পৰিচিত বাসিন্দা
ভাৰতত ব্যৱহাৰ:
আদিবাসী: ভাৰতীয় উপমহাদেশৰ জনজাতি (tribe)-সকলৰ সম্মিলিত শব্দ
অনুসূচীত জনজাতি: ভাৰতৰ সংবিধানে জনজাতিসকলক প্ৰদান কৰা ন্যায়িক সংজ্ঞা
অসমৰ চাহ জনগোষ্ঠী: অসমৰ চাহ জনগোষ্ঠীসকল অসমত আদিবাসী নামেৰেও পৰিচিত
অচ্যুত লহকৰ

অচ্যুত লহকৰ হৈছে অসমৰ ভ্ৰাম্যমাণ থিয়েটাৰৰ জনক। পৰিভ্ৰমী নাট্যদল যেনে, যাত্ৰা, অপেৰা আদিৰপৰা পৃথক এই ভ্ৰাম্যমাণ থিয়েটাৰৰ জন্ম দিয়াৰ উপৰি তেখেতে দীপাৱলী নামে এখন আলোচনী সম্পাদনা আৰু প্ৰকাশ কৰি উলিয়াইছিল। এখন চলচ্চিত্ৰ নিৰ্মাণ কৰাৰ উপৰিও তেখেতে নাটক ৰচনা কৰিছিল আৰু ভ্ৰাম্যমাণৰ বাবে বিভিন্ন কলা-কৌশল আৱিষ্কাৰ কৰিছিল। অতুল চন্দ্ৰ হাজৰিকা বঁটাৰে সন্মানিত এখেতক 'মঞ্চ প্ৰভাকৰ' বুলিও জনা যায়। ২০১৬ৰ ১২ জুনত বাৰ্ধক্যজনিত ৰোগত পাঠশালাত তেখেতৰ মৃত্যু হয়।

উদ্ধৃতিসমূহ

নাটক অকল মনোৰঞ্জনৰ বাবেই নহয়। নাটকে সমাজক বহুখিনি দিব পাৰে আৰু দৰ্শকেও নাটকৰ পৰা বহুখিনি বিচাৰে।
কিছুমান কথা সময় অনুযায়ী কাকতৰ শিৰোনাম হৈ পৰে। সমসাময়িক ঘটনাৰ আধাৰত যদি নাটক লিখা হয়, তেন্তে বেছি উপযোগী হয়।
নাটকৰ বিকাশ সাধনত ভ্ৰাম্যমান ব্যৰ্থ হৈছে বুলি মই নাভাবোঁ। ভ্ৰাম্যমানত আজি টেকনিকে স্থান পাইছে, চমকপ্ৰদতা বাঢ়িছে। ভ্ৰাম্যমানে মূল পথৰ পৰা ফালৰি কাটি এনে কৰিবলগীয়াত পৰিছে। কাৰণ দহজন ভাল দৰ্শকৰ সন্মুখত নাটক পৰিৱেশন কৰিয়েই ভ্ৰাম্যমান চলাই নিব নোৱাৰি।
শিল্পীসকলক জীয়াই ৰখাৰ লগতে কলাটোকো জীয়াই ৰাখিব লাগে।
আমাৰ নতুন ল'ৰা-ছোৱালীহঁতৰ ওপৰত মই খুবেই আশাবাদী। নতুন চাম সকলো ক্ষেত্ৰতে ওলাই আহিছে। আমাৰ ভুলৰ পৰা শিক্ষা লৈয়ে তেওঁলোকে কেতিয়াও ভুল নকৰাৰ পণ ল'ব লাগিব।
অসমৰ জাতীয় জীৱনৰ সমস্যাবোৰ প্ৰতিফলিত কৰিব পাৰিলেহে মঞ্চত জাতীয় চিত্ৰ সম্পন্ন হয়।

উৎস

বাহ্যিক সংযোগ

শ্ৰেণী:অসমীয়া নাট্যকাৰ
শ্ৰেণী:অসমৰ ব্যক্তি
শ্ৰেণী:মৃত ব্যক্তি
মীৰা (১৯৭৯ চলচ্চিত্ৰ)

মীৰা ১৯৭৯ চনৰ গুলজাৰ ৰচিত আৰু পৰিচালিত এখন হিন্দী ভাষাৰ ছবি। ভগৱান শ্ৰীকৃষ্ণৰ প্ৰতি থকা প্ৰেমৰ সন্ধানত ৰাজকীয় আৰাম ত্যাগ কৰা হিন্দু সাধ্বী-কবি মীৰাৰ জীৱনৰ আধাৰত নিৰ্মিত এই ছবিখন।

ভাৰতীয় বক্স অফিচত ছবিখনে ভাল প্ৰদৰ্শন কৰা নাছিল যদিও সমালোচকৰ প্ৰশংসা লাভ কৰিছিল।

ছবিখনৰ সাজ-পোছাক ডিজাইনাৰ ভানু আথাইয়াই মীৰা শাড়ীৰ পৰিৱৰ্তিত ৰং ব্যৱহাৰ কৰি তেওঁৰ আধ্যাত্মিক বিকাশক কৃষ্ণত বিলীন হোৱা দেখুৱাইছিল। ৰাজকুমাৰী হিচাপে জীৱন্ত ৰঙৰ পৰা আৰম্ভ কৰি তেওঁ ৰাজপ্ৰসাদ এৰি কমলা ৰঙেৰে ওলাই যায়। লাহে লাহে হালধীয়া, পাতল নীলা আৰু শেষত বহুত শেঁতা ৰঙলৈ পৰিৱৰ্তিত হয়।

বঁটা

১৯৮০: শ্ৰেষ্ঠ মহিলা নেপথ্য কণ্ঠশিল্পীৰ ফিল্মফেয়াৰ বঁটা - বাণী জয়ৰাম ("মেৰে তো গিৰিধৰ গোপাল" গীতটোৰ বাবে)

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:হিন্দী চলচ্চিত্ৰ
শ্ৰেণী:১৯৭৯ বৰ্ষৰ চলচ্চিত্ৰ
চিপাহীজলা বন্যপ্ৰাণী অভয়াৰণ্য

চিপাহীজলা বন্যপ্ৰাণী অভয়াৰণ্য হৈছে ভাৰতৰ ত্ৰিপুৰা ৰাজ্যৰ পশ্চিম ত্ৰিপুৰা জিলাত অৱস্থিত এখন বন্যপ্ৰাণী অভয়াৰণ্য।

ইতিহাস

১৮.৫৩ বৰ্গ কিলোমিটাৰ (৭.১৫ বৰ্গ মাইল) এলেকাজুৰি বিস্তৃত; এই অভয়াৰণ্যখনক ১৯৮৭ চনত প্ৰথমে এখন সুৰক্ষিত এলেকা হিচাপে ঘোষণা কৰা হৈছিল।

বন্যপ্ৰাণী

অভয়াৰণ্যখনত বিভিন্ন প্ৰজাতিৰ মাংসভোজী প্ৰাণী, প্ৰাইমেট, আনগুলেট, সৰীসৃপ আৰু প্ৰায় ১৫০বিধ প্ৰজাতিৰ চৰাই আছে। প্ৰাইমেটবোৰৰ ভিতৰত আছে মলুৱা বান্দৰ, গাহৰি-নেজীয়া বান্দৰ, টুপীমূৰীয়া বান্দৰ আৰু ডাস্কি লাঙ্গুৰ (Trachypithecus obscurus)। এখন বন্যপ্ৰাণী অভয়াৰণ্য হিচাপে গঢ়ি তোলাৰ লগতে ইয়াক শিক্ষা আৰু গৱেষণাৰ এক কেন্দ্ৰ হিচাপেও গঢ়ি তোলা হৈছে। অভয়াৰণ্যখনৰ ভিতৰত কেইবাটাও হ্ৰদ আছে। মাৰ্চ আৰু এপ্ৰিল; গ্ৰীষ্মৰ দুটা আৰ্দ্ৰ মাহৰ বাহিৰে বছৰজুৰি অঞ্চলটোৰ বতৰ নাতিশীতোষ্ণ থাকে।

লগতে চাওক

ৰোৱা বন্যপ্ৰাণী অভয়াৰণ্য

তথ্য সংগ্ৰহ

শ্ৰেণী:ত্ৰিপুৰাৰ বন্যপ্ৰাণী অভয়াৰণ্য
শ্ৰেণী:ভাৰতৰ সংৰক্ষিত এলেকা
উৰ্খাউ গৌড়া ব্ৰহ্ম

উৰ্খাউ গৌড়া ব্ৰহ্ম অসমৰ পৰা ভাৰতীয় সংসদৰ উচ্চ সদন ৰাজ্যসভালৈ নিৰ্বাচিত এগৰাকী সাংসদ আছিল। ব্ৰহ্ম কোকৰাঝাৰ জিলাত জন্ম হৈছিল। তেওঁৰ পিতৃ হৰ্কেশ্বৰ ব্ৰহ্ম। তেখেতে ২০১৪ চনত তেওঁৰ বড়ো ভাষাৰ কাব্য সংকলন উদাংনিফ্ৰাই গিডিংফিন্নানেই-ৰ বাবে সাহিত্য অকাডেমি বঁটা লাভ কৰে। ২০১৫ চনত তেওঁ ইউনাইটেড পিপলছ পাৰ্টি লিবাৰেলৰ প্ৰতিষ্ঠাপক সভাপতি হিচাপে নিৰ্বাচিত হয়।

তথ্য উৎস

বাহ্যিক সংযোগ

ৰাজ্যসভাৰ ৱেবছাইটত ব্ৰহ্মৰ তথ্য

শ্ৰেণী:অসমৰ ব্যক্তি
শ্ৰেণী:অসমীয়া সাহিত্যিক
শ্ৰেণী:বড়ো জনগোষ্ঠীৰ ব্যক্তি
শ্ৰেণী:অসমৰ ৰাজনীতিক
শ্ৰেণী:বড়ো ভাষাৰ সাহিত্য অকাডেমি বঁটা বিজয়ী
শ্ৰেণী:অসম বিধানসভাৰ সদস্য
শ্ৰেণী:অসম চৰকাৰৰ মন্ত্ৰী
কাশীনাথ য়াদৱ

কাশীনাথ য়াদৱ উত্তৰ প্ৰদেশৰ গাজীপুৰৰ এজন ভাৰতীয় লোকগায়ক তথা ৰাজনীতিবিদ, যি আহিৰ জনগোষ্ঠীৰ জনগোষ্ঠীয় ভোজপুৰী লোকশৈলী বিৰাহা গোৱাৰ বাবে বিখ্যাত। তেওঁ সমাজবাদী পাৰ্টিৰ শাসনকালত উত্তৰ প্ৰদেশ চৰকাৰৰ ৰাজ্যিক মন্ত্ৰীৰ পদত অধিষ্ঠিত হৈছিল। তেওঁ তিনিবাৰ উত্তৰ প্ৰদেশ বিধান পৰিষদৰ সদস্য হিচাপে কাৰ্যনিৰ্বাহ কৰিছিল। বহুজন সমাজ পাৰ্টিৰ প্ৰতিষ্ঠাপক কানশীৰামৰ সহযোগত তেওঁক প্ৰথমবাৰৰ বাবে এম এল চি বনোৱা হয়। পিছত কাশীনাথে বিএছপি এৰি সমাজবাদী পাৰ্টিত যোগদান কৰে৷ তেওঁ দুবাৰকৈ সমাজবাদী পাৰ্টিৰ পৰা ইউ পিৰ বিধান পৰিষদৰ সদস্য আছিল। ২০২১ চনৰ মাৰ্চ মাহত তেওঁ সমাজবাদী পাৰ্টিৰ সাংস্কৃতিক কোষৰ ৰাষ্ট্ৰীয় সভাপতি হিচাপে নিযুক্তি লাভ কৰিছিল।

২০১৬ চনৰ ছেপ্টেম্বৰ মাহত মুখ্যমন্ত্ৰী অখিলেশ য়াদৱে পদৰ পৰা পদত্যাগ কৰাৰ সময়ত তেওঁক ইউ পিৰ ৰাজ্য কৃষি উৎপদন মণ্ডী পৰিষদ (উত্তৰ প্ৰদেশ ৰাজ্যিক কৃষি উৎপাদন বজাৰ ব’ৰ্ড)ৰ অধ্যক্ষ হিচাপে নিযুক্তি দিয়া হৈছিল।

তেওঁক মুলায়ম সিং য়াদৱৰ ঘনিষ্ঠ বুলি কোৱা হয়৷

তথ্যসূত্ৰ

শ্ৰেণী:ভাৰতীয় কণ্ঠশিল্পী
শ্ৰেণী:লোকগীত শ্ৰেণী:ৰাজনীতিবিদ
প্ৰাচীন কামৰূপৰ ইতিহাস (গ্ৰন্থ)

প্ৰাচীন কামৰূপৰ ইতিহাস হৈছে কনকলাল বৰুৱাৰ দ্বাৰা ৰচিত Early History of Kamarupa শীৰ্ষক বুৰঞ্জীখনৰ অঞ্জন শৰ্মাই অসমীয়ালৈ কৰা অনুবাদ। ১৯৩৩ চনত প্ৰথম প্ৰকাশ পোৱা মূল ইংৰাজী গ্ৰন্থখনৰ অসমীয়া অনুবাদ প্ৰকাশ হয় ২০২০ চনত। মুঠ পোন্ধৰটা অধ্যায়ত বিভক্ত এই বুৰঞ্জীখনক আমি অসমলৈ আহোমসকল অহাৰ আগৰ সময়ছোৱাৰ ইতিহাস হিচাপে বিচাৰ কৰিব পাৰোঁ। এই গ্ৰন্থখন ৰচনা কৰাৰ উদ্দেশ্যৰ বিষয়ে কনকলাল বৰুৱাই গ্ৰন্থখনৰ পাতনিত নিজেই এইদৰে উল্লেখ কৰিছে - এই গ্ৰন্থখনৰ উদ্দেশ্য় হ'ল প্ৰাচীন কালৰপৰাই ষোড়শ শতাব্দীৰ অন্তিম কালৰ কোচ ৰজা নৰনাৰায়ণৰ পৰলোকপ্ৰাপ্তিৰ সময়ছোৱাৰ প্ৰাগজ্যোতিষ বা কামৰূপ নামেৰে পৰিচিত দেশখনৰ সাধ্যানুসৰি এখন ইতিহাস প্ৰস্তুত কৰা।

অধ্যায়সমূহ

এই গ্ৰন্থখনত থকা মুঠ পোন্ধৰটা অধ্যায়ৰ শিৰোনামসমূহ নিম্নোলিখিত ধৰণৰ -

প্ৰথম অধ্যায় - প্ৰাগজ্যোতিষ
দ্বিতীয় অধ্যায় - প্ৰাগৈতিহাসিক সময়ছোৱা
তৃতীয় অধ্যায় - গুপ্ত যুগৰ সময়ৰ কামৰূপ ৰাজ্য
চতুৰ্থ অধ্যায় - ভাস্কৰবৰ্মাৰ ৰাজত্বকালৰ কামৰূপ
পঞ্চম অধ্যায় - শালস্তম্ভ বংশ
ষষ্ঠ অধ্যায় - ব্ৰহ্মপালৰ ৰাজবংশ
সপ্তম অধ্যায় - সাংস্কৃতিক আৰু বৈষয়িক প্ৰগতিৰ এক সমীক্ষা
অষ্টম অধ্যায় - পিছৰছোৱা সময়ৰ কামৰূপৰ ৰজাসকল
নৱম অধ্যায় - মুছলমানৰ আক্ৰমণসমূহ
দশম অধ্যায় - কমতাৰ ৰজাসকল
একাদশ অধ্যায় - চুটীয়া ৰাজ্য
দ্বাদশ অধ্যায় - ভূঞাসকলৰ শাসন
ত্ৰয়োদশ অধ্যায় - কোচৰ ৰাজত্ব
চতুৰ্দশ অধ্যায় - বৈষ্ণৱ ধৰ্মৰ সংস্কাৰ সাধন
পঞ্চদশ অধ্যায় - সাহিত্যৰ শ্ৰীবৃদ্ধি

তথ্য সংগ্ৰহ

শ্ৰেণী:অসমীয়া গ্ৰন্থ
পাজাৰ

পাজাৰ বা গামোচা ৰাভা জনগোষ্ঠীৰ পুৰুষে ব্যৱহাৰ কৰা এখন বস্ত্ৰ৷ ৰাভা জনগোষ্ঠীৰ পুৰুষৰ জাতীয় সাজপাৰ তেনেই সাধাৰণ৷ ’পাজাৰ’ এখন নানাৰঙী সূতাৰে বোৱা ফুলাম কাপোৰ৷ ইয়াক ৰাভা সমাজত অসমীয়া সমাজৰ ’বিহুৱান’ৰ সমানেই মৰ্যাদা দিয়া হয় আৰু পুৰুষসকলে ডিঙিত এইখন মেৰিয়াই লয়৷ পাজাৰ দীঘলে ৩/৪ হাত আৰু বহলে ১ হাত৷ ইয়াক পুৰুষে কেতিয়াবা মূৰত পাগুৰি বন্ধা ’খপং’ আৰু কঁকালত টঙালি বন্ধা ’ছেংকোকেন’ হিচাপেও ব্যৱহাৰ কৰে৷ পাজাৰ বা আন পৰিধেয় কাপোৰ ব’বলৈ ৰাভা মহিলাসকলে কপাহৰ পৰা সূতা কাটি অসমৰ হাবি-বননিত পোৱা গছ-লতাৰ পৰা প্ৰাকৃতিকভাবে সূতাত ৰং কৰিছিল৷ হৰিতকী৷ আশু গছ, হালাই, সিদা, জীয়া, কঁঠাল, নীল, জেতুকা আদি গছৰ ছাল-পাত সিজাই বিভিন্ন পদ্ধতিৰে সূতাত ৰং কৰিছিল৷ অসমৰ ফুলাম কাপোৰৰ চানেকিৰ সমান মনোৰম চানেকি ভাৰতৰ আন ৰাজ্যত পাবলৈ নাই৷ এই চানেকী গঢ়াত জনজাতীয় শিপিনীৰ অৱদান যথেষ্ট আছে৷ অসমৰ প্ৰায়বোৰ জনজাতীয় লোকৰ জাতীয় বস্ত্ৰ সেই জনগোষ্ঠীৰ জীয়াৰী-বোৱাৰীয়ে তাঁতশালত বৈ উলিয়ায়৷ ভৈয়ামৰ ৰাভা জনগোষ্ঠীৰ ফুলাম কাপোৰৰ চানেকি অতি মনোৰম৷ আহোম ৰমণীসকলে এনিশাৰ ভিতৰতে সূতা কাটি কাপোৰ বৈ ’কৱচ কাপোৰ’ বোৱাৰ দৰে ৰাভা জনগোষ্ঠীৰ মহিলায়ো ’মকৰ্দ্দমা ফুল’ বাছি কাপোৰ বোৱাৰ প্ৰথা আছে৷ ’মকৰ্দ্দমা ফুল’ হ’ল, অমাৱশ্যাৰ নিশা নিশটোৰ ভিতৰতে তাঁতৰ বাতি কাঢ়ি তাঁতত জুৰি ফুল বাছি বৈ শেষ কৰিব লাগে৷ ৰাভা তিৰোতাই গোৱা গীতত আছে, “বাইক নেৰিবি ভিনি, এৰি নাযাবি মোক, মোকৰ্দ্দমা ফুল তুলি গামচা পিন্ধাম তোক’’৷ এই মোকৰ্দ্দমা ফুল বা আন পৱিত্ৰ ফুল যেনে, ’মূতচ পাৰ’ বা মজু ফুল এবিধ পৱিত্ৰ ফুলৰ চানেকি আছে৷ অৱশ্যে এনে ফুল বছা কাপোৰ মাৰৈ গীত গোৱা ওজা আৰু দেওধনীয়েহে কঁকালত পিন্ধি লয়৷ নানা ৰং-বৰণীয়া সূতাৰে ফুল বাছি ৰাভা শিপিনীয়ে ’পাজাৰ’ বৈ উলিয়ায়৷ বয়ন বিদ্যাত ৰাভা মহিলা অতি চহকী৷ তেওঁলোকে সপোনত ফুল ৰচে আৰু বাস্তৱত তাক ৰূপায়ন কৰে৷ ’পাজাৰ’ বা গামোচা সাধাৰণতে হালধীয়া, ৰঙা, বেঙুনীয়া, বগা ক’লা আঁচুৰে বোৱা হয়৷ দুই মূৰে দীঘলকৈ দহিসূতা ৰাখি, বিভিন্ন গাঁথনিৰে দহি গাঁথি মাজত বিভিন্ন বুটা দিয়াও দেখা যায়৷ ৰাভা জনগোষ্ঠীৰ অতি আদৰৰ এই পাজাৰ জাতীয় নৃত্যৰ সময়ত কঁকালত বা ডিঙিত মেৰিয়াই লোৱাৰ উপৰি সভা-সমিতিত অভ্যাগত লোকক পাজাৰেৰে আদৰণিও জনোৱা হয়৷

তথ্যসূত্ৰ

বাহ্যিক সংযোগ

শ্ৰেণী:ৰাভা জনগোষ্ঠী
শ্ৰেণী:বস্ত্ৰ
অসমৰ মুখ্যমন্ত্ৰীসকলৰ তালিকা

এইখন তালিকা ভাৰতবৰ্ষৰ অন্তৰ্ভুক্ত ৰাজ্য অসমৰ প্ৰাক্তন আৰু বৰ্তমান কাৰ্যৰত মুখ্যমন্ত্ৰীসকলৰ কাৰ্যকালৰ আৰম্ভণি, কাৰ্যকাল সমাপ্তি, দলভিত্তিত প্ৰস্তুত কৰি তৈয়াৰ কৰা হৈছে।

মুখ্যমন্ত্ৰীসকল

নাম
কাৰ্যকাল আৰম্ভ - সমাপ্তি
দল
কাৰ্যকাল
১
গোপীনাথ বৰদলৈ
(১৮৯০-১৯৫০)

ভাৰতীয় জাতীয় কংগ্ৰেছ

১৬৩৮ দিন
২
বিষ্ণুৰাম মেধি
(১৮৮৮-১৯৮১)

১৬৯৮ দিন
৩
বিমলা প্ৰসাদ চলিহা
(১৯১২-১৯৭১)

৪৬৯৬ দিন
৪
মহেন্দ্ৰ মোহন চৌধুৰী
(১৯০৯-১৯৮২)

৪৬৬ দিন
৫
শৰৎ চন্দ্ৰ সিংহ
(১৯১৪-২০০৫)

২২৩২ দিন
৬
গোলাপ বৰবৰা
(১৯২৫-২০০৬)

জনতা পাৰ্টি

৫৪২ দিন
৭
যোগেন্দ্ৰ নাথ হাজৰিকা
(১৯২৪-১৯৯৮)

৯৪ দিন
–
খালি(ৰাষ্ট্ৰপতিৰ শাসন)

প্ৰযোজ্য নহয়

দিন
৮
চৈয়দা আনোৱাৰা টাইমূৰ
(১৯৩৬-২০২০)

ভাৰতীয় জাতীয় কংগ্ৰেছ

২০৭ দিন
–
খালি(ৰাষ্ট্ৰপতিৰ শাসন)

প্ৰযোজ্য নহয়

দিন
৯
কেশৱ চন্দ্ৰ গগৈ
(১৯২৫-১৯৯৮)

ভাৰতীয় জাতীয় কংগ্ৰেছ

৬৬ দিন
–
খালি(ৰাষ্ট্ৰপতিৰ শাসন)

প্ৰযোজ্য নহয়

দিন
১০
হিতেশ্বৰ শইকীয়া
(১৯৩৪-১৯৯৬)

ভাৰতীয় জাতীয় কংগ্ৰেছ

১০৩১ দিন
১১
প্ৰফুল্ল কুমাৰ মহন্ত
(১৯৫২-)

অসম গণ পৰিষদ

১৭৯৯ দিন
–
খালি(ৰাষ্ট্ৰপতিৰ শাসন)

প্ৰযোজ্য নহয়

দিন
(১০)
হিতেশ্বৰ শইকীয়া [দ্বিতীয়বাৰ]
(১৯৩৪-১৯৯৬)

ভাৰতীয় জাতীয় কংগ্ৰেছ

১৭৫৭ দিন[মুঠ ২৭৮৮ দিন]
১২
ভূমিধৰ বৰ্মন
(১৯৩১-২০২১)

২৩ দিন
(১১)
প্ৰফুল্ল কুমাৰ মহন্ত [দ্বিতীয়বাৰ]
(১৯৫২-)

অসম গণ পৰিষদ

১৮২৯ দিন[মুঠ ৩৬২৮ দিন]
১৩
তৰুণ গগৈ
(১৯৩৪-২০২০)

ভাৰতীয় জাতীয় কংগ্ৰেছ

দিন
১৪
সৰ্বানন্দ সোণোৱাল
(১৯৬২-)

ভাৰতীয় জনতা পাৰ্টি

দিন
১৫
হিমন্ত বিশ্ব শৰ্মা
(১৯৬৯-)

বৰ্তমান
ভাৰতীয় জনতা পাৰ্টি

দিন

টাইমলাইন

টোকা

তথ্য সংগ্ৰহ

শ্ৰেণী:অসমৰ ৰাজনীতি
শ্ৰেণী:অসম সম্পৰ্কীয় তালিকা
শ্ৰেণী:অসমৰ মুখ্যমন্ত্ৰী
φ
আজান পীৰ বঁটা

আজান পীৰ বঁটা অসম চৰকাৰৰ তৰফৰ পৰা ২০০৪ চনত প্ৰবৰ্তন কৰা হৈছিল। ইয়াৰ পৰ্য্যায়ক্ৰমিক ব্যৱধান ২ বছৰ আৰু স্থিতি ৰাষ্ট্ৰীয় পৰ্য্যায়ৰ।

বঁটা প্ৰাপকৰ তালিকা

বৰ্ষ বঁটা প্ৰাপকৰ নাম
২০০৪ ৰেকিবুদ্দিন আহমেদ
২০০৫ হেম ভাই
২০০৬ তফজ্জুল আলী
২০০৭ ড° বীৰেন্দ্ৰ নাথ দত্ত
২০০৮ ইমৰান ছাহ
২০১৫ অৰুণ শৰ্মা
২০২১ ড° অমলেন্দু ভট্টাচাৰ্য
২০২৩ আনোৱাৰ হুছেইন

তথ্যসূত্ৰ

শ্ৰেণী:অসমৰ বঁটাসমূহ